อยากสอบถามว่าหากเราใช้ปากทำให้แฟนจนเสร็จแล้วไม่ได้ทำความสะอาดตรงอวัยวะเพศ แล้วผ่านไปประมาณ 10-15 นาที(น้ำลายของเราแห้งแล้วค่ะ) แล้วเอาอวัยวะเพศมาถูกับของเราค่ะ ไม่มีการสอดใส่นะคะ แต่เราทั้งคู่ยืมแล้วเขาเอาอวัยวะเพศมาถูจากด้านหลังเราค่ะ เราไม่แน่ใจว่าที่โดนเป็นส่วนหัวหรือบริเวณลำ-โคนค่ะ เพราะด้วยส่วนสูงที่ต่างกัน 15 ซม. ค่ะ แต่เขาแจ้งว่าขณะนั้นไม่มีน้ำหล่อลื่นออกมาค่ะเพราะพึ่งเสร็จ แต่เรามีค่ะในตอนนั้น อยากทราบว่ามีโอกาสท้องมั้ยคะ การท้องมีปัจจัยอะไรบ้าง เราคิดว่ามีโอกาสต่ำมาก แต่เราก็ยังเครียดมากๆเลยค่ะ กิจกรรมที่เกิดขึ้นเกิดหลังจากที่เราหายประจำเดือนประมาณ 1 อาทิตย์ค่ะ
สวัสดีค่ะ งาน,หากฝ่ายชายได้มีการหลั่งน้ำอสุจิออกไปแล้วจากการโดนทำออรัลเซ็กส์ แล้วผ่านไป 10-15 นาที อสุจิที่อาจเปื้อนอยู่บริเวณอวัยวะเพศภายนอก ก็น่าจะอ่อนแอลงหรือตายไปแล้ว หรือหากมีหลงเหลืออยู่ก็น้อยมากๆ ค่ะ แล้วหลังจากนั้น การที่นำอวัยวะเพศชายมาถูกับอวัยวะเพศหญิงภายนอก โดยไม่มีการสอดใส่ โอกาสในการตั้งครรภ์ในกรณีนี้ถือว่าไม่มีค่ะ และไม่จำเป็นต้องทานยาคุมฉุกเฉินไป ส่วนการที่จะมีโอกาสเกิดการตั้งครรภ์ ก็ต้องมีการสอดใส่อวัยวะเพศชายเข้าสู่ช่องคลอดค่ะหลังจากนี้ หากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ